**Gode turdager i Jotunheimens forgård**

Velkommen til fire dagers tur-opphold i Langsua nasjonalpark, Jotunheimens forgård. Et område som byr på rike og vakre naturopplevelser.

På nydelige Liomseter Turisthytte bor vi i overgangen mellom lun fjellbjørkeskog og det åpne snaufjellet - et perekt utgangspunkt for varierte turer. Vi går dagsturer og kan nyte ettermiddagene og kveldene på tunet og i den koselige stua på hytta. Vertskapet på Liomseter tilbyr gode senger og nydelig, lokalprodusert mat.

Pga Covid-19 er deler av vårt ordinære fjellprogram avlyst, men vi håper mange vil benytte seg av muligheten til å bo fast på en av våre trivelige DNT-hytter sammen med våre turledere som leder dere trygt og trivelg på ukjente stier i Langsua.

**PROGRAM**

**Dag 1: Oppmøte Liomester**

Deltakere og turledere møter på Liomseter.

Med en finfin ettermiddagstur blir vi bedre kjent med hverandre og området. Etter middag samles vi inne eller ute på tunet for litt mer informasjon om dagene og for gode samtaler og hygge.

**Dag 2-3 Gode dagsturer og koselige dagsturmål**

Langsua byr på mange flotte dagsturer og dagsturmål, og vi velger oss det fineste etter nivå, vær og ønsker. En lett topptur til Suluhøgda med en utrolig utsikt utover hele Gausdal, Fjelldokka og store deler av Langsua Nasjonalpark kan være et turmål!

Så fins det mange, hyggelig åpne koier i området som er helt naturlige turmål for oss. For de som vil på en skikkelig langtur er det gode rundturer å få til her.

Langsua er favoritt-fjellområdet for mange, og det er pga den vide utsikten du har, fordi det er mye planter og dyr å se i området, fordi det er et vell av stier og turmål å gå og fordi DNT-hyttene ligger på rad og rekke innover i fjellet. Med fredelige Liomseter som DNTs flaggskip i Langsua er det helt naturlig å oppholde seg her i tre døgn.

**Dag 4: Fottur og hjemreise.**

Før vi reiser hjem denne dagen, skal vi på tur - selvsagt! Hjemreise skjer ca 15.00.

*Med forbehold om endring i programmet!*  
*Alle tidsberegninger er gjort ut i fra en gjennomsnittsfart på ca 3 km/ t. Vær obs på at pauser, vær- og føreforhold, ol. ikke er innberegnet i tid brukt på turen.*

[**Gradering av turen**](https://www.dntoslo.no/graderingfellesturer/):  middels

Gradering på årets sommerturer varierer fra lett til litt krevende. Med to turledere og nivåinndeling, kan det legges opp til forskjellige turalternativer.